b'\n_START_ARTICLE_\nMojca Zlokarnik\n_START_SECTION_\n\xc5\xbdivljenje in delo\n_START_PARAGRAPH_\nNa Akademiji za likovno umetnost in oblikovanje, Univerza v Ljubljani je leta 1993 diplomirala iz slikarstva. Leta 1995 je kon\xc4\x8dala podiplomski \xc5\xa1tudij slikarstva pri prof. Metki Kra\xc5\xa1ovec in magistrirala iz grafike pri prof. Lojzetu Logarju (1998) prav tako na ALUO v Ljubljani. \xc5\xa0tudijsko se je izpopolnjevala v Pragi, New Yorku, Parizu, Bolgariji, Nem\xc4\x8diji in na potovanjih._NEWLINE__NEWLINE_Ustvarja na podro\xc4\x8dju slikarstva in umetni\xc5\xa1ke grafike. Njeno primarno izrazno sredstvo je barva. Med tem ko natan\xc4\x8dno sopostavlja barvne ploskve in \xc4\x8drte v ravnih linijah, popolnoma svobodno kombinira najrazli\xc4\x8dnej\xc5\xa1e barve in odtenke, da vedno znova ustvarja \xc5\xa1e nevidene kombinacije, ki magi\xc4\x8dno vibrirajo in za\xc4\x8darajo na\xc5\xa1 pogled. \xc4\x8ceprav so njene slike abstraktne in analiti\xc4\x8dne, izbrane barvne kombinacije odkrivajo njeno iskrivo naravo in liri\xc4\x8dna razpolo\xc5\xbeenja. Na podro\xc4\x8dju grafike raziskuje izrazne mo\xc5\xbenosti papirja. Redno samostojno razstavlja in sodeluje na skupinskih razstavah v Sloveniji in po svetu._NEWLINE__NEWLINE_Od leta 2001 do 2015 je bila odgovorna urednica strokovne revije Likovne besede. Zdaj je \xc4\x8dlanica uredni\xc5\xa1kega odbora. Za Likovne besede je napisala ve\xc4\x8d uvodnikov in intervjujev z umetniki ter drugih \xc4\x8dlankov._NEWLINE__NEWLINE_Od leta 2009 je sourednica zbirke Ljubljana osebno, alternativni vodi\xc4\x8d._NEWLINE__NEWLINE_Na Visoki \xc5\xa1oli za umetnost, Univerza v Novi Gorici pou\xc4\x8duje likovno teorijo; je ena od mentoric Te\xc4\x8daja grafi\xc4\x8dnih tehnik v MGLC, Ljubljana._NEWLINE_Na Pedago\xc5\xa1ki fakulteti Univerze v Mariboru je gostujo\xc4\x8da profesorica za predmet risba.'